
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 29 

19 Ιανουάριου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κανονισμός λειτουργίας της Ορχήστρας των Χρωμά¬ 


των . 1 

Χαρακτηρισμός ως έργων τέχνης και ως ιστορικών δια¬ 
τηρητέων μνημείων των κτιρίων της Παλαιός Φιλο¬ 
σοφικής Σχολής Α.Π.Θ. και του Διοικητηρίου Θεσ¬ 
σαλονίκης. και ορισμός ζώνης προστασίας. 2 

Προσθήκη τμημάτων σπουδών στη Μουσική Σχολή 

Σπάτων . 3 

Χορήγηση άδειας Ιδρυσης και λειτουργίας Μουσικής 
Σχολής στην Ιώαννα Συγγελάκη . 4 


Χαρακτηρισμός ως ιστορικού διατηρητέου μνημείου 
και έργου τέχνης του αρχοντικού Καντώνη ιδ. Αθ. 
Βραχλιώτη, Γ. Βερονίκη, Γ. Πάμπανου, ΑσωνΙτη και 


Μ. ΚυγιρΙδη, στην οδό Καποδιστρίου 36, στην Πόλη 

της Κέρκυρας . 5 

Χαρακτηρισμός ως ιστορικού διατηρητέου μνημείου 
του κτιρίου ιδ. Σπ. Μπόντα και Δ. Τεμπονέρα, στην 
συμβολή των οδών Αγ. Πάντων 3 και Καποδιστρίου, 

στην πόλη της Κέρκυρας . 6 

Χαρακτηρισμός ως ιστορικού διατηρητέου μνημείου 
του αρχοντικού Γιαλλινά, ιδ. κληρονόμων Γιαλλινά, 
στην οδό Καποδιστρίου 14, στην Κέρκυρα, με ζώνη 
προστασίας στα όρια ιδιοκτησίας . 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠ ΠΟ/ΓΝ ΟΣ/890 (1) 

Κανονισμός λειτουργίας της Ορχήστρας των Χρωμάτων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

Ι.Τηςπαρ. 11 του άρθρου 7 του Ν. 2273/1994 «Εθνικό 
θέατρο, Κρατικό θέατρο Βορ. Ελλάδος και άλλες διατά¬ 
ξεις» (ΦΕΚ Α’ 233). 

2. Της παρ. 1-2 του άρθρου 19 του Ν. 1735/1987 
«Προσλήψεις στο Δημόσιο Τομέα, κοινωνικός έλεγχος 
στη δημόσια διοίκηση, πολιτικά δικαιώματα και άλλες δια¬ 


τάξεις» (ΦΕΚ Α’ 195). 

3. Της ΥΠ 150/16.10.95 Απόφασης του Πρωθυπουρ¬ 
γού «Καθορισμός αρμοδιοτήτων του Αν. Υπουργού Εσω¬ 
τερικών, Δημόσιας Διοίκησης και Αποκέντρωσης X. Κα- 
στανίδη» (ΦΕΚ Β’ 860). 

4. Του άρθρου 29Α του Ν. 1556/1985 (ΦΕΚ Α’ 137) 
όπως αυτό προστέθηκε με το άρθρο 27τουΝ. 2081/1992 
(ΦΕΚ Α’ 154) και το γεγονός ότι από τις διατάξεις της πα¬ 
ρούσας προκαλείται δαπάνη ύψους 467.656.700 δρχ. 
ετησίως η οποία θα καλυφθεί κατά το ποσό των 
250.000.000 δρχ. με επιχορήγηση από το ΥΠΠΟ και κατά 
το υπόλοιπο ποσό από πωλήσεις συναυλιών, προγραμμά¬ 
των και χορηγίες, αποφασίζουμε: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΗΣ ΟΡΧΗΣΤΡΑΣ ΤΩΝ ΧΡΩΜΑΤΩΝ 

Αρθρο 1 

Με τον Νόμο 2273/994 (ΦΕΚ Α' 233/27.12.1994) 
ιδρύθηκε Νομικό Πρόσωπο Ιδιωτικού Δικαίου με έδρα την 
Αθήνα και επωνυμία «ΟΡΧΗΣΤΡΑ ΤΩΝ ΧΡΩΜΑΤΩΝ», 
εποπτευόμενο από τον Υπουργό Πολιτισμού. 

Η ΟΡΧΗΣΤΡΑ ΤΩΝ ΧΡΩΜΑΤΩΝ αποτελεί κοινωφελές 
νομικό πρόσωπο και έχει ως σκοπό την σύμφωνα με το 
πνεύμα του ιδρυτή της ομώνυμης ορχήστρας Μάνου Χατ- 
ζιδάκι καλλιέργεια και προβολή της μουσικής, πέρα από τα 
συμβατικά όρια της συμφωνικής μουσικής. Στο σκοπό αυ¬ 
τόν περιλαμβάνονται ιδίως: α) η διάδοση έργων ελληνικής 
μουσικής στην Ελλάδα και το εξωτερικό, β) η οργάνωση, ο 
προγραμματισμός και η εκτέλεση έργων ξένων συνθετών 
του εικοστού αιώνα, γ) η πραγματοποίηση ηχογραφήσεων 
και μαγνητοσκοπήσεων εκτέλεσης μουσικών έργων κα¬ 
θώς και των μουσικών εκδηλώσεων της, δ) η πιστή ερμη¬ 
νεία και εκτέλεση των έργων του ιδρυτή της «Ορχήστρας 
των Χρωμάτων» Μάνου Χατζιδάκι, ε) η διάσωση και η αξιο¬ 
ποίηση του μουσικού έργου το Μάνου Χατζιδάκι. 

Αρθρο 2 

Τα όργανα διοίκησης της Ορχήστρας των Χρωμάτων εί¬ 
ναι το Διοικητικό Συμβούλιο και ο Καλλιτεχνικός Διευθυ¬ 
ντής. 

Με απόφαση του Διοικητικού Συμβουλίου μετά από ει¬ 
σήγηση του Καλλιτεχνικού Διευθυντή προσλαμβάνεται 
στην Ορχήστρα Αρχιμουσικός με τριετή θητεία, που μπο¬ 
ρεί να ανανεώνεται. Με την ίδια απόφαση καθορίζονται 

και οι αποδοχές του, καθώς και τα κάθε είδους επιδόματα 
και προσαυξήσεις που καταβάλλονται σ’ αυτόν. 

Αρθρο 3 

Διοικητικό Συμβούλιο 

α. Το Διοικητικό Συμβούλιο αποτελείται από επτά (7) 
μέλη και διορίζεται σύμφωνα με απόφαση του Υπουργού 
Πολιτισμού που δημοσιεύεται στην Εφημερίδα της Κυβερ- 
νήσεως για πενταετή θητεία που παρατείνεται μέχρι τον 
διορισμό του νέου Διοικητικού Συμβουλίου και μπορεί να 
ανανεώνεται. Με την ίδια απόφαση ορίζεται και ο Πρόε¬ 
δρος του Διοικητικού Συμβουλίου που εκπροσωπεί την 
Ορχήστρα των Χρωμάτων δικαστικά και εξώδικα. 

Σε περίπτωση μη ολοκλήρωσης από μέλος της θητείας 
του, ο Υπουργός Πολιτισμού διορίζει αντικαταστάτη, ο 
οποίος διανύει το υπόλοιπο της θητείας. 

β. Το Διοικητικό Συμβούλιο εκλέγει μεταξύ των μελών 
του και τον Αντιπρόεδρο, που αναπληρώνει τον Πρόεδρο 
όταν απουσιάζει ή κωλύεται, τον Γραμματέα και τον Ταμία. 

γ. Το Διοικητικό Συμβούλιο αποφασίζει για κάθε θέμα 
που αφορά την Ορχήστρα των Χρωμάτων εκτός εκείνων 
για τα οποία αποφασίζει αποκλειστικά μόνος του ο Καλλι¬ 
τεχνικός Διευθυντής, 

Τα θέματα της ημερήσιας διάταξης κάθε συνεδρίασης, 
η συζήτηση που γίνεται γι' αυτά και οι αποφάσεις που λαμ- 
βάνονται, καταχωρούνται στο ειδικό βιβλίο «Πρακτικά Συ¬ 
νεδρίασης Δ.Σ.» στο οποίο υπογράφουν τα μέλη του Δ.Σ. 
που ήσαν παρόντα. Το βιβλίο αυτό φυλάσσεται από την 
Γραμματεία της Ορχήστρας των Χρωμάτων. 

δ. Το Διοικητικό Συμβούλιο βρίσκεται σε απαρτία, αν εί¬ 
ναι παρόντα τέσσερα μέλη του. Οι αποφάσεις του Δ.Σ. 
λαμβάνονται με απόλυτη πλειοψηφία των παρόντων. Σε 
περίπτωση ισοψηφίας υπερισχύει η ψήφος του Προέ¬ 
δρου. Μέλος του Δ.Σ. που απουσιάζει από τις συνεδριά¬ 
σεις για χρονικό διάστημα τεσσάρων συνεχών μηνών εκπί¬ 
πτει και αντικαθίσταται με απόφαση του Υπουργού Πολιτι¬ 
σμού, που δημοσιεύεται στην Εφημερίδα της Κυβερνή- 
σεως. 

ε. Το Διοικητικό Συμβούλιο συνεδριάζει τακτικά {1) 
φορά τον μήνα. Έκτακτα, όταν υπάρχει λόγος κατά την 
κρίση του Προέδρου. Τα μέλη του Διοικητικού Συμβουλίου 
ειδοποιούνται και προφορικά για κάθε συνεδρίαση προ 24 
ωρών και ταυτόχρονα ενημερώνονται για τα θέματα ημε¬ 
ρήσιας διάταξης. Η αποζημίωση ανά συνεδρίαση των με¬ 
λών του Δ.Σ. ορίζεται με κοινή απόφαση του Υπουργού Οι¬ 
κονομικών και Πολιτισμού, που δημοσιεύεται στην Εφημε¬ 
ρίδα της Κυβερνήσεως, με δυνατότητα παρέκκλισης από 
κάθε σχετική, γενική ή ειδική διάταξη. Η σχετική δαπάνη 
βαρύνει τον προϋπολογισμό της Ορχήστρας των Χρωμά¬ 
των. Στις συνεδριάσεις του Δ.Σ. λαμβάνει μέρος χωρίς δι¬ 
καίωμα ψήφου, ο Καλλιτεχνικός Διευθυντής της Ορχή¬ 
στρας των Χρωμάτων. 

Αρθρο 4 

ΚΑΛΛΙΤΕΧΝΙΚΟΣ ΔΙΕΥΘΥΝΤΗΣ 

α. Ο Καλλιτεχνικός Διευθυντής ορίζεται με απόφαση 
του Υπουργού Πολιτισμού, που δημοσιεύεται στην Εφη¬ 
μερίδα της Κυβερνήσεως με πενταετή θητεία που παρα- 
τείνεται μέχρι τον διορισμό νέου και μπορεί να ανανεώνε¬ 
ται. Στην θέση του Καλλιτεχνικού Διευθυντή ορίζεται πρό¬ 
σωπο εγνωσμένου κύρους με σημαντική καλλιτεχνική πα¬ 
ρουσία στο χώρο της μουσικής. Με κοινή απόφαση των 


Υπουργών Πολιτισμού και Οικονομικών, που δημοσιεύεται 
στην Εφημερίδα της Κυβερνήσεως, καθορίζονται οι απο¬ 
δοχές του Καλλιτεχνικού Διευθυντής καθώς και τα κάθε 
είδους επιδόματα και προσαυξήσεις που καταβάλλονται 
σε αυτόν κατά παρέκκλιση από κάθε σχετική, γενική ή ει¬ 
δική διάταξη. 

β. Ο Προϋπολογισμός της Ορχήστρας καταρτίζεται από 
τον Καλλιτεχνικό Διευθυντή και εγκρίνεται από το Δ.Σ. 

γ. Ο Καλλιτεχνικός Διευθυντής είναι αποκλειστικά αρ¬ 
μόδιος για την κατάρτιση του ρεπερτορίου και την επιλογή 
των μουσικών παραστάσεων και εμφανίσεων της Ορχή¬ 
στρας των Χρωμάτων, για την κατάρτιση του προϋπολογι¬ 
σμού κάθε μουσικής παράστασης ή εκδήλωσης καθώς και 
για την πρόσληψη με οποιαδήποτε νομική μορφή του καλ¬ 
λιτεχνικού προσωπικού της Ορχήστρας των Χρωμάτων 
στα πλαίσιο του ετησίου προϋπολογισμού της. 

δ. Ο Καλλιτεχνικός Διευθυντής λαμβάνει μέρος, χωρίς 
δικαίωμα ψήφου, στις συνεδριάσεις του Δ.Σ. 

ε. Ο Καλλιτεχνικός Διευθυντής εισηγείται στο Δ.Σ. για 
την πρόσληψη αρχιμουσικού στην Ορχήστρα. 

Αρθρο 5 

ΔΙΟΙΚΗΤΙΚΟ ΠΡΟΣΩΠΙΚΟ 
ΤΗΣ ΟΡΧΗΣΤΡΑΣ ΤΩΝ ΧΡΩΜΑΤΩΝ 

α. Το Διοικητικό Προσωπικό της Ορχήστας των Χρωμά¬ 
των αποτελείται από επτά (7) κατά ανώτατο όριο πρόσωπα 
που προσλαμβάνονται με απόφαση του Διοικητικού Συμ¬ 
βουλίου της Ορχήστρας των Χρωμάτων με σύμβαση εργα¬ 
σίας ορισμένου χρόνου ή σύμβαση έργου. 

β. ΔΙΟΙΚΗΤΙΚΟΣ ΔΙΕΥΘΥΝΤΗΣ ΚΑΙ ΔΙΕΥΘΥΝΤΗΣ ΠΑ¬ 
ΡΑΓΩΓΗΣ 

Ο Διοικητικός Διευθυντής και ο Διευθυντής Παραγωγής 
είναι υπεύθυνος για τα κάτωθι: 

- θέματα υπηρεσιακής καταστάσεως του προσωπικού 
της Ορχήστρας των Χρωμάτων (Διοικητικού - Καλλιτεχνι¬ 
κού, Τεχνικού και βοηθητικού). 

- Για την αποτελεσματική λειτουργία των γραφείων 
όπου η έδρα της Ορχήστρας των Χρωμάτων καθώς και πα¬ 
ρακολούθηση, έλεγχος και συντονισμός όλων των ενερ¬ 
γειών. 

- Ωράρια, παρουσίες μουσικών, προσωπικού και συνερ¬ 
γατών. 

- Σε συνεργασία με το Καλλιτεχνικό Διευθυντή φροντί¬ 
ζει για την αγορά μουσικού υλικού. Βοηθά τον Καλλιτε¬ 
χνικό Διευθυντή στην κατάρτιση κοστολογίου των συναυ¬ 
λιών. Επιμελείται για την εκτύπωση των προγραμμάτων, 
αφισσών κ.λπ. 

- Παρακολουθεί και συντονίζει τις ηχογραφήσεις των 
συναυλιών και των δισκογραφικών εργασιών της Ορχή¬ 
στρας, όταν αυτές γίνονται. 

- Σε συνεργασία με τον Καλλιτεχνικό Δ/ντή συννενοεϊ- 
ται με αρμόδιους πολιτιστικούς φορείς, δημοτικές αρχές, 
τεχνικούς κ.λπ. για την αρτιότερη πραγμάτωση κάθε εί¬ 
δους εκδήλωσης. 

- Παρακολούθηση - συντονισμό μουσικού αρχείου. 

- Σχεδιασμός και επίβλεψη εφαρμογής βελτιώσεων 
στην διοικητική οργάνωση και στα τμήματα ανάπτυξης και 
υποστήριξης συστημάτων πληροφορικής της Ορχή¬ 
στρας. 

- Έκδοση βεβαιώσεων, πιστοποιητικών μεταβολών του 
προσωπικού της Ορχήστρας των Χρωμάτων (πλην φορο¬ 
λογικών). 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


217 


Με απόφαση του Δ.Σ. καθορίζονται οι αποδοχές του 
Διοικητικού Δ/ντή και Δ/ντου Παραγωγής καθώς και τα 
κόθε είδους επιδόματα που καταβάλλονται οε αυτόν. 

γ. ΓΡΑΜΜΑΤΕΙΑ 

Φροντίζει για την πρωτοκόλληση και διακίνηση της αλ¬ 
ληλογραφίας, επίσης για την δακτυλογράφηση και διεκ¬ 
περαίωση των εγγράφων και την οργάνωση και ταξινό¬ 
μηση των αρχείων. Επικοινωνεί με τρίτους σύμφωνα με τις 
υποδείξεις των οργάνων της Ορχήστρας, ενημερώνει το 
Προσωπικό της Ορχήστρας για προγραμματισμένες συνα¬ 
ντήσεις τους (ραντεβού), και φροντίζει για ωρισμένα θέ¬ 
ματα (παραγγελία γραφικής ύλης τακτοποίησης λογαρια¬ 
σμών διαφόρων παροχών κ.λπ.) ακολουθώντας τις οδη¬ 
γίες του Δ/ντή Παραγωγής. 

Υπάλληλος της ΓΡΑΜΜΑΤΕΙΑΣ προσλαμβάνεται από¬ 
φοιτος Λυκείου, γνώσης χειριστού Η/Υ και γνώστης της 
Αγγλικής γλώσσας. Με απόφαση του Δ.Σ. καθορίζονται 
και οι αποδοχές του εργαζομένου στην ΓΡΑΜΜΑΤΕΙΑ. 

δ. ΓΡΑΦΕΙΟ ΤΥΠΟΥ - ΔΗΜΟΣΙΩΝ ΚΑΙ ΔΙΕΘΝΩΝ ΣΧΕ¬ 
ΣΕΩΝ 

Το γραφείο Δημοσίων και Διεθνών Σχέσεων είναι αρμό¬ 
διο και φροντίζει για: 1) Την ανάπτυξη και διατήρηση φιλι¬ 
κών σχέσεων με το κοινό και τον Τύπο. 2) Την επικοινωνία 
με τα Μ.Μ.Ε. 3) Την οργάνωση συνεντεύξεων τύπου και 
συνεντεύξεων καλλιτεχνών. 4) Την επιμέλεια για έκδοση 
δελτίων τύπου της Ορχήστρας των Χρωμάτων. 5) Την 
αποδελτίωση και ταξινόμηση αποκομμάτων ημερησίου και 
περιοδικού τύπου και ενημέρωση του Προέδρου και Καλλ. 
Δ/ντή γι’ αυτά. 6) Την διαφημιστική προβολή των δραστη¬ 
ριοτήτων της Ορχήστρας των Χρωμάτων. 7) Την αφισο¬ 
κόλληση. 8) Την υποδοχή, φιλοξενία και εξυπηρέτηση με- 
τακαλουμένων καλλιτεχνών. 9) Την οργάνωση δεξιώσεων. 

10) Την επιμέλεια προσκλήσεων της Ορχήστρας για κάθε 
εκδήλωση - παράσταση αυτής. 11) Τον προγραμματισμό 
και εποπτεία της πώλησης των εισιτηρίων για κάθε εκδή¬ 
λωση της Ορχήστρας σε συνεργασία με τον Δ/ντή Παρα¬ 
γωγής. 

Στο γραφείο Τύπου και Δημοσίων Σχέσεων προσλαμβά¬ 
νονται Δημοσιογράφοι με τριετή προϋπηρεσία ή πτυχιού- 
χοι Δημοσίων Σχέσεων Μ.Μ.Ε. ή απόφοιτοι Λυκείου με 
ανάλογη τουλάχιστον τριετή προϋπηρεσία με άριστη 
γνώση Αγγλικής και οι αποδοχές τους καθορίζονται με 
απόφαση του Δ.Σ. 

.1. ΟΙΚΟΝΟΜΙΚΕΣ ΥΠΗΡΕΣΙΕΣ 

Το τμήμα είναι αρμόδιο για: 1) Την παρακολούθηση 
εκτέλεσης του προϋπολογισμού. 2) Την λογιστική και τα¬ 
μειακή διαχείριση και αξιοποίηση της περιουσίας της Ορ¬ 
χήστρας των Χρωμάτων. 3) Την μέριμνα απόδοσης των 
ασφαλιστικών εισφορών, φόρου κ.λπ. και διευθύνεται από 
τον Υπεύθυνο Λογιστηρίου που διενεργεί και τις ταμεια¬ 
κές δοσοληψίες. 

Στο τμήμα αυτό ανήκουν οι εξής αρμοδιότητες: 

- Η σύνταξη της ετήσιας έκθεσης και Απολογισμού και 
Ισολογισμού. 

- Η συμβολή του στο τέλος κάθε διαχειριστικής χρήσης 
στον διενεργούμενο από το Δ.Σ., έλεγχο νομιμότητας του 
έργου της Ορχήστρας. 

- Ο έλεγχος των δικαιολογητικών κάθε δαπάνης και η 
έκδοση των χρηματικών ενταλμάτων πληρωμών. 

- Η εκκαθάριση σε συνεργασία με τον Διοικητικό Δ/ντή, 
των αποδοχών, των αποζημιώσεων, εξόδων παράστασης 
εκτός έδρας και λοιπών απολαβών των οργάνων της Διοί¬ 


κησης της Ορχήστρας καθώς και του κάθε κατηγορίας, ει¬ 
δικότητας και σχέσης εργασίας προσωπικού της ορχή¬ 
στρας. Επίσης η τήρηση αρχείου σχετικής με την μισθοδο¬ 
σία νομοθεσίας. 

- Η συγκέντρωση και καταχώρηση στα οικεία λογι¬ 
στικά βιβλία όλων των εισπράξεων και πληρωμών της Ορ¬ 
χήστρας κατά τις κείμενες διατάξεις και τις ειδικότερες 
σχετικές ρυθμίσεις του παρόντος κανονισμού. 

- Η φροντίδα για την είσπραξη των επιχορηγήσεων και 
άλλων ενισχύσεων που δίδονται στην Ορχήστρα καθώς και 
για την βεβαίωση των εσόδων της Ορχήστρας από φό¬ 
ρους, τέλη, δικαιώματα, εισφορές και άλλες πηγές. 

- Η συμβολή του στο τέλος κάθε χρήσης στο κλείσιμο 
των λογαριασμών που κάνει το Δ.Σ. και η ενεργός συμμε¬ 
τοχή του στην απογραφή της περιουσίας για την κατάρ¬ 
τιση του ετήσιου ισολογισμού, κατά τις κείμενες διατά¬ 
ξεις. 

- Η διενέργεια των πληρωμών 

- Η είσπραξη των εσόδων 

- Η μέριμνα για την αγορά και επικόλληση ενσήμων 

- Η μέριμνα για απόδοση εισφορών και φόρου 

- Η συμβολή του στο κλείσιμο των λογαριασμών 
Περιγραφή εργασιών και Διαδικασιών Λογιστηρίου 

1. Το Λογιστήριο της Ορχήστρας τηρεί τα οριζόμενα 
κάθε φορά βιβλία και στοιχεία που ορίζονται με κοινή από¬ 
φαση των Υπουργών Πολιτισμού και Οικονομικών. 

Ενδεικτικά τα τηρούμενα από το λογιστήριο βιβλία είναι 
τα εξής: 

-Ημερολόγιο ταμείου (καταχώρηση ταμειακών πρά¬ 
ξεων) 

- Συγκεντρωτικό ημερολόγιο 

- Βιβλίο Χορηγιών και Ισολογισμών 

- Βιβλίο Απογραφών και Ισολογισμών 

- Μητρώο Παγίων Στοιχείων 

Όλα τα βιβλία εκτός του Ημερολογίου Ταμείου, θεω¬ 
ρούνται πριν από την χρησιμοποίησή τους από τον Πρόε¬ 
δρο του Δ.Σ. της Ορχήστρας ή τον αναπληρωτή του. 

2. Είδη στοιχείων συναλλαγών 

Εκδίδονται τα εξής στοιχεία συναλλαγών: 

- Ένταλμα πληρωμής 

- Απόδειξη είσπραξης 

- Απόδειξη δαπάνης 

Τα στοιχεία θεωρούνται πριν από την χρησιμοποίησή 
τους από τον Πρόεδρο του Δ.Σ. της Ορχήστρας ή τον ανα¬ 
πληρωτή του. 

3. Ένταλμα πληρωμής 

Αποτελεί το σχοιχείο - εντολή εξόφλησης των υποχρε¬ 
ώσεων της Ορχήστρας προς τρίτους (Προμηθευτές, Πι¬ 
στωτές). 

Εκδίδεται σε τρία (3) αντίτυπα, τα οποία υπογράφονται 
και τα τρία από τον δικαιούχο και στα οποία αναγράφο¬ 
νται: 

- Τόπος και ημερομηνία. 

- Τα πλήρη στοιχεία των συμβαλλομένων όπως περι- 
γράφονται στην παράγραφο 10 του άρθρου 12 του ΚΒΣ 
(ΠΔ 186/1992). 

- Ο αριθμός του στοιχείου συναλλαγής που αφορά το 
ένταλμα πληρωμής, σύντομη αιτιολογία - περιγραφή και 
είδος συναλλαγής. 

-Το ποσό της πληρωμής αριθμητικώς και ολογρά¬ 
φως. 

4. ΑΠΟΔΕΙΞΗ ΕΙΣΠΡΑΞΗΣ 

Στοιχείο το οποίο αποδεικνύει την εισροή χρηματικών 
πόρων και εισπράξεων στο ταμείο της Ορχήστρας που 
προέρχονται από οποιοσδήποτε είδους ταμειακή πηγή σε 
δραχμές ή συνάλλαγμα. 

Εκδίδεται, σε τρία (3) αντίτυπα, τα οποία υπογράφονται 
και τα τρία από τον ταμία στα οποία αναγράφονται: 

- Τόπος και ημερομηνία έκδοσης. 

- Ονοματεπώνυμο, επάγγελμα και διεύθυνση του κατα- 
βάλλοντα το ποσόν. 

- Η αιτιολογία και το εισπραχθέν ποσόν αριθμητικώς και 
ολογράφως. 

5. ΑΠΟΔΕΙΞΗ ΔΑΠΑΝΗΣ 

Στοχείο το οποίο εκδίδεται για κάθε δαπάνη που αφορά 
την εκτέλεση σκοπού (άρθρ. 3 παρ. 1 Ν. 2773/94} για το 
οποίο ο δικαιούχος δεν υποχρεούται στην έκδοση στοι¬ 
χείων του ΚΒΣ (Π.Δ. 186/1992). 

Εκδίδεται σε τρία (3) αντίτυπα τα οποία υπογράφονται 
από τον δικαιούχο και στα οποία αναγράφονται: 

- Τόπος και ημερομηνία. 

-Τα πλήρη στοιχεία των συμβαλλομένων όπως περι- 
γράφονται στην παρ. 10 του άρθρου 12 του ΚΒΣ (Π.Δ. 
186/1992). 

- Η αιτιολογία και το ποσόν της δαπάνης αριθμητικώς 
και ολογράφως. 

6. Ταμειακές δοσοληψίες 

1. Εισπράξεις 

Οι πόροι και οι εισπράξεις της Ορχήστρας, που πραγμα¬ 
τοποιούνται από οποιαδήποτε αιτία σε δραχμές ή σε συ¬ 
νάλλαγμα, κατατίθενται σε τραπεζικό λογαριασμό ανα¬ 
γνωρισμένης ελληνικής ή ξένης τράπεζας, η οποία επιλέ¬ 
γεται με απόφαση του Δ.Σ. 

Οι εισπράξεις πραγματοποιούνται με αριθμημένες απο¬ 
δείξεις είσπραξης οι οποίες υπογράφονται από τον Υπεύ¬ 
θυνο Λογιστηρίου. Η καταχώρηση γίνεται στο αναλυτικό 
Ημερολόγιο Ταμείου και περιλαμβάνει την ημερομηνία εί¬ 
σπραξης, τον αύξοντα αριθμό της απόδειξης είσπραξης, 
τον αναλυτικό λογαριασμό που πιστώνεται, και το ποσόν. 
Από κάθε απόδειξη είσπραξης πιστώνονται και οι αντίστοι¬ 
χοι αναλυτικοί λογαριασμοί που κινήθηκαν. 

Το Δ.Σ. με απόφασή του, μπορεί να ορίσει ένα ποσό με¬ 
τρητών, που θα παραμένει πάντοτε διαθέσιμο στο ταμείο 
για την αντιμετώπιση πληρωμών ή να εξουσιοδοτήσει τον 
Πρόεδρο του Δ.Σ. για τον ορισμό του ποσού μετρητών. 

2. Πληρωμές 

Καμμία δαπάνη δεν πραγματοποιείται αν δεν υπάρχει 
αντίστοιχη πίστωση στο προϋπολογισμό και χωρίς έγκριση 
του Προέδρου του Δ.Σ. ή του Καλλιτεχνικού Δ/ντή. 

Οι ταμειακές πληρωμές γίνονται με αριθμημένα εντάλ¬ 
ματα πληρωμής, που εκδίδονται από το λογιστήριο και θε¬ 
ωρούνται από τον Πρόεδρο του Δ.Σ. Η έκδοση των ενταλ¬ 
μάτων πληρωμής γίνεται κατά δικαιούχο. Ειδικά για πλη¬ 
ρωμές που αφορούν την μισθοδοσία προσωπικού εκδίδε- 
ται στο τέλος κάθε ημέρας μισθοδοσίας, περιληπτικό 
ένταλμα πληρωμής για το συνολικά καταβληθέν ποσόν με 
βάση τις ειδικές εντολές πληρωμής για κάθε δικαιούχο. 
Κάθε ένταλμα πληρωμής συνοδεύεται από τα δικαιολογη- 
τικά που υπάρχουν και από τα οποία διαπιστώνεται η 
ύπαρξη της υποχρέωσης πληρωμής. 

Ειδικότερα για πληρωμές που αφορούν: 

- Μισθοδοσία προσωπικού, απαραίτητο στοιχείο είναι 
το έντυπο εκκαθάρισης μισθοδοσίας. 


- Προμήθεια αγαθών ή υπηρεσιών, απαραίτητα στοιχεία 
είναι τα παραστατικά που προβλέπονται από τον ΚΒΣ κα¬ 
θώς και έγκριση της δαπάνης / σύμβαση έργου / βεβαίωση 
παραλαβής των αγαθών ή εκτέλεσης της εργασίας. 

Τα εντάλματα πληρωμής που εκδίδονται καταχωρού- 
νται στο ημερολόγιο ταμείου. Η καταχώρηση περιλαμβά¬ 
νει την ημερομηνία, τον αύξοντα αριθμό του εντάλματος 
πληρωμής, τον λογαριασμό που χρεώνεται, και το ποσόν. 
Από κάθε ένταλμα πληρωμής χρεώνονται και οι αντίστοι¬ 
χοι αναλυτικοί λογαριασμοί που κινήθηκαν. 

Καθήκοντα Υπεύθυνου Λογιστηρίου ασκεί λογιστής 
απόφοιτος τουλάχιστον μέσης εκπαίδευσης ή ανωτέρως 
σχολής ημεδαπής ή ισοδύναμης αλλοδαπής σχολής, με 
ανάλογη προϋπηρεσία πέντε ετών και γνώσεως της αγγλι¬ 
κής γλώσσας. Οι αποδοχές του Υπεύθυνου Λογιστηρίου 
καθορίζονται με απόφαση του Διοικητικού Συμβουλίου. 

Αρθρο 6 

ΚΑΛΛΙΤΕΧΝΙΚΟ ΠΡΟΣΩΠΙΚΟ ΟΡΧΗΣΤΡΑΣ 

α. Το καλλιτεχνικό προσωπικό της Ορχήστρας των Χρω¬ 
μάτων αποτελείται από σαράντα (40) κατά ανώτατο όριο 
μουσικούς που προσλαμβάνονται με απόφαση του Καλλι¬ 
τεχνικού Δ/ντή με σύμβαση εργασίας ορισμένου χρόνου ή 
σύμβαση έργου. Για την αντιμετπώπιση εκτάκτων ή περια- 
στασιακών αναγκών συγκεκριμένης μουσικής εκδήλωσης 
επιτρέπεται η πρόσληψη καθ’ υπέρβαση του πιο πάνω 
ανωτάτου ορίου καλλιτεχνών με συμβάσεις έργου που λή¬ 
γουν αυτοδικαίως με την ολοκλήρωση της εκδήλωσης για 
την οποία έγινε η πρόσληψη. 

β. Πρόσθετα για του μουσικούς (καλλιτεχνικό προσω¬ 
πικό) είτε έχουν προσληφθεί με σύμβαση έργου είτε με 
σύμβαση εργασίας και προς ρύθμιση των μεταξύ τους σχέ¬ 
σεων ισχύει και ο «ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΗΣ ΟΡ- 
ΧΗΣΤΑΣ» που έχει ως εξής: 

α. Ιεράρχηση των μελών της Ορχήστας. 

1. Ο Μαέστρος: Ο Μαέστρος φέρει την ευθύνη για το 
καλλιτεχνικό αποτέλεσμα της Ορχήστρας και σε συνεργα¬ 
σία με το κονσερτίνο, για την καλή απόδοση των μουσικών 
τόσο κατά την διάρκεια των δοκιμών όσο και κατά την τε¬ 
λική εκτέλεση. Στην απόλυτη δικαιοδοσία του ανήκει και ο 
τρόπος διεξαγωγής των δοκιμών. 

2. Το Κονσερτίνο: Το Κονσερτίνο ακολουθεί τον Μαέ¬ 
στρο στην Ιεραρχία της Ορχήστρας και είναι και αυτός 
υπεύθυνος για την καλλιτεχνική απόδοσή της. 

3. Ο Έφορος. Ο Έφορος σε συνεργασία με τον μαέ¬ 
στρο και το κονσερτίνο φροντίζει για την εύρυθμη λει¬ 
τουργία της Ορχήστρας (τήρηση προγραμματισμού 
έγκαιρη προσέλευση των μουσικών, φύλλων παρουσίας, 
τήρηση της τάξης) και γενικότερα αποτελεί το σύνδεσμο 
της διεύθυνσης με την ορχήστρα για διοικητικής φύσεως 
θέματα, χωρίς φυσικά να απαλλάσσεται των καθηκόντων 
του ως μουσικός της Ορχήστρας. 

4. Οι κορυφαίοι Α: Οι κορυφαίοι Α μουσικοί έχουν την 
ευθύνη της ομάδας τους και σε συνεργασία με το κονσερ¬ 
τίνο και τους υπόλοιπους κορυφαίους, φροντίζουν για το 
καλό μουσικό αποτέλεσμα της Ορχήστρας. 

5. Οι κορυραίοι Β: Οι κορυφαίοι Β μουσικοί έχουν την 
υποχρέωση αν τους ζητηθεί να αντικαταστήσουν τους κο¬ 
ρυφαίους Α. 

θ. Οι μουσικοί ΤυΤΤΙ :Οι μουσικοί ΤΟΙΙΤΤΙ είναι απλά 
μέλη της Ορχήστρας και υπάγονται στον γενικό κανονισμό 
που ισχύει για όλα τα μέλη της Ορχήστρας. 

7. Ωράριο - Προγραμματισμός 
Η διάρκεια της δοκιμής είναι 3% ώρες με μισή ώρα διά¬ 
λειμμα. 

Σε περίπτωση επέκτασης της πρόβας δεν μπορεί αυτή 
να ξεπερνά τις 6 ώρες με 2 διαλείμματα. 

Ο μουσικός μέλος της Ορχήστρας εφόσον λάβει 
έγκαιρα τον προγραμματιμού οφείλει να συμμετέχει σε 
όλες τις πρόβες και φυσικά στις συναυλίες. 

Ο μουσικός, μέλος της Ορχήστρας, οφείλει να βρίσκεται 
στην θέση του 15 λεπτά πριν από την έναρξη της πρόβας και 
μιάμιση ώρα πριν την συναυλία για την εξασφάλιση μιάς σύντο¬ 
μης πρόβας, όταν ο μαέστρος το κρίνει αναγκαίο. 

γ. Ευταξία, σεβασμός στην ιεραρχία, μουσική προετοι¬ 
μασία. 

Ο μουσικός μέλος της Ορχήστρας, οφείλει να τηρεί την 
τάξη σεβόμενος τους συναδέλφους του. 

Ο μουσικός, μέλος της Ορχήστρας, οφείλει να σέβεται 
την ιεραρχία. 

Ο μουσικός, μέλος της Ορχήστρας, οφείλει να έρχεται 
άρτια προοετοιμασμένος στις δοκιμές της Ορχήστρας, 
Σε περίπτωση που κάποιος μουσικός παρακωλύει το 
έργο της Ορχήστρας, καθ’ οιονδήποτε τρόπο, θα απολύεται 
ύστερα από την σύμφωνη γνώμη των δύο εκ των τριών ανωτά- 
των στην ιεραρχία {Μαέστρου, Κσνσερτίνου, Εφόρου), 
δ. Απουσίες - Καθυστερήσεις. 

Δικαιολογημένος θεωρούνται οι απουσίες κατόπιν 
αδείας με την σύμφωνη γνώση του κορυφαίου Α, του εφό¬ 
ρου και του μαέστρου της Ορχήστρας καθώς και οι περι¬ 
πτώσεις ανωτέρας βίας και υγείας όταν συνοδεύονται με 
επίσημο έγγραφο. 

Αδικαιολόγητη απουσία μουσικού - μέλους της Ορχή¬ 
στρας σε δύο (2) πρόβες ισοδύναμε! με λύση εργασιακής 
σχέσεως. Το αυτό ισχύει και για τους μουσικούς που αδι- 
καιολογήτως και κατ’ επανάληψη καθυστερούν και ολιγω¬ 
ρούν στις υποχρεώσεις τους. Η καταγγελία της εργασια¬ 
κής σχέσεως από τον καλλ. Δ/ντή προϋποθέτει την σύμ¬ 
φωνη γνώμη τουλάχιστον δύο εκ των τριών ανωτάτων στην 
ιεραρχία της Ο.Χ. (Μαέστρου, Κονσερτίνου, Εφόρου), 
ε. Πνευματικά Δικαιώματα. 

Για τους μουσικούς της Ορχήστρας των Χρωμάτων ισχύ¬ 
ουν οι διατάξεις του νόμου για τα πνευματικά δικαιώματα 
που ισχύουν για όλες τις ελληνικές Ορχήστρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 1996 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΕΣΩΤΕΡΙΚΟΝ, ΔΗΜΟΣΙΑΣ 

ΔΙΟΙΚΗΣΗΣ Δ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΧΑΡΗΣ ΚΑΣΤΑΝΙΔΗΣ ΑΛΕΚΟΣ ΠΑΠΑΔΟΠΟΥΛΟΣ 

ΠΟΛΙΤΙΣΜΟΥ 

ΘΑΝΟΣ ΜΙΚΡΟΥΤΣΙΚΟΣ 
-»- 

Αριθ. ΥΠΠΟ/ΔΙΛΑΠ/Γ/63087/3771 (2) 

Χαρακτηρισμός ως έργων τέχνης και ως ιστορικών διατη¬ 
ρητέων μνημείων των κτιρίων της Παλαιός Φιλοσοφι¬ 
κής Σχολής Α.Π.Θ. και του Διοικητηρίου Θεσσαλονί¬ 
κης, και ορισμός ζώνης προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Τις διατάξεις: 


α. Του Ν. 1558/85 «περί κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/ τ'Α/ 
26.7,85. 

β. Του άρθρου 52 του Ν. 5351/1932 «περί Αρχαιοτή¬ 
των» όπως αντικαταστάθηκε με το άρθρο 14 και 17 του 
ΝΔ 216/1943 και τροποποιήθηκε με το άρθρο 32 παρ. 5 
του Ν 1337/1933 και ισχύει. 

γ. Του Ν1469/50 «Περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ. Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61 /Α/13.4.92). 

ε. Του Π.Δ. 941/77 «περί Οργανισμού του ΥΠΠΕ». 

2. Την κοινή απόφαση του Πρωθυπουργού και του 

Υπουργού Πολιτισμού αριθ. ΥΠΠΟ/- 

ΓΝΟΣ/47184/4.10.95 (ΦΕΚ 851 /Β/12.10.95) περί κα¬ 
θορισμού αρμοδιοτήτων του Υφυπουργού Πολιτισμού 
Σταύρου Μπένου 

3. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τβ/24.3.92). 

4. Το Π. Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Όλα τα στοιχεία του φακέλου. 

6. Την κατά πλειοψηφία γνωμοδότηση του Κεντρικού 
Συμβουλίου Νεωτ. Μνημείων με αριθμό 28/10.10.95, 
αποφασίζουμε. 

Χαρακτηρίζουμε ως έργα τέχνης και ως ιστορικά διατη¬ 
ρητέα μνημεία τα κτίρια της Παλαιός Φιλοσοφικής Σχολής 
του ΑΠΘ και του Διοικητηρίου Θεσσαλονίκης διότι παρου¬ 
σιάζουν αξιόλογα αρχιτεκτονικά και μορφολογικά στοιχεία 
τόσο στις όψεις όσο και εσωτερικά και διότι είναι άρρηκτα 
συνδεδεμένα, ως Δημόσια κτίρια, με την αρχιτεκτονική, 
πολεοδομική και ιστορική εξέλιξη της πόλης της Θεσσαλο¬ 
νίκης. Γ ια την πλήρη προστασία και ανέδειξη των μνη¬ 
μείων, ορίζεται ζώνη προστασίας η οποία καλύπτει το αύ- 
λειο χώρο τους ως τα όρια των ιδιοκτητών. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 29 Νοεμβρίου 1995 

Ο ΥΦΥΠΟΥΡΓΟΣ 

ΣΤΑΥΡΟΣ ΜΠΕΝΟΣ 
-♦- 

Αριθ. ΚΑΤΕΧΝ/Δ/58132 (3) 

Προσθήκη τμημάτων σπουδών στη Μουσική Σχολή Σπά- 

των. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το ΠΔ. 941/77 «περί Οργανισμού του Υπουργείου 
Πολιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών 
ιδρυμάτων». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Το Ν. 299/76 «Περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 ΒΔ «περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Την αριθμ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού στους Γεν. Γραμμα¬ 
τείς, Γεν. Δ/ντές και Προϊσταμένους των Δ/νσεων Τμημά¬ 
των και Γραφείων της Κ.Υ. του ΥΠΠΟ. (ΦΕΚ 987/τβ/ 
28.11.1991). 

6. Την αρ. ΚΑΤΕΧΝ/Δ/39400/2316/12.10.89 από¬ 
φασή μας «χορήγηση άδειας ίδρυσης και λειτουργίας 
Μουσικής Σχολής στην Λουκία Παναγιωτοπούλου. (ΦΕΚ 
812/τβ/20.10.89). 

7. Το από 5.10.89 πρακτικό αυτοψίας της Δ/νσης Κτι¬ 
ρίων και Αναστηλώσεως Νεωτέρων Μνημείων. 

8. Την από 8.9.95 αίτηση της Μουσικής Σχολής Σπάτων 
με τα συνημμένα δικαιολογητικά, αποφασίζουμε. 

Συμπληρώνουμε την αρ. ΚΑΤΕΧΝ/Δ/39400/2316/ 
12.10.89 απόφασή μας «χορήγηση άδειας ίδρυσης και 
λειτουργίας Μουσικής Σχολής στην Λουκία Παναγιωτο- 
πούλου» (ΦΕΚ 812/τβ'/20.10.89) και εγκρίνουμε τη λει¬ 
τουργία τμημάτων αρμονίας και αντίστιξης στη Μουσική 
Σχολή Σπάτων από το Β' εξάμηνο σχολικού έτους 1995- 
96. 

Από τις διατάξεις αυτής της απόφασης, δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 1995 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- ♦- 

Αριθ. ΥΠΠΟ/ΚΑΤΕΧΝ/Δ/34482 (4) 

Χορήγηση άδειας ίδρυσης και λειτουργίας Μουάικής Σχο¬ 
λής στην Ιώαννα Συγγελάκη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το ΠΔ. 941/77 «περί Οργανισμού του Υπουργείου 
Πολιτισμού και Επιστημών». 

3. Το ΒΔ 16/65 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 ΒΔ «περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών ΥΠΠΟ/ 


ΓΝΟΣ 33992/31.8.87 Προϋποθέσεις λειτουργίας Τμήμα¬ 
τος Κλασσικής Κιθάρας» (ΦΕΚ 500/Β/87) ΥΠΠΟ/ΓΝΟΣ/ 
33991/23.8.87 «Προϋποθέσεις λετουργίας Τμήματος 
Κλαβικύμβαλου (Τσέμπολο), (ΦΕΚ 609/Β/87). 

8. Την απόφαση αριθμ. ΥΠΠΟ/ΓΝΟΣ/49095/30.10.91 
απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους Γ εν. 
Γραμματείς, Γεν. Διευθυντές και Προϊσταμένους των 
Διευθύνσεων Τμημάτων και Γ ραφείων της Κ.Υ. του ΥΠΠΟ 
(ΦΕΚ 987/τβ/28.11.91). 

9. Το από 9.10.95 πρακτικό αυτοψίας της Επιτροπής 
Ελέγχου κτιρίων Σχολών Χορού και Μουσικής. 

10. Την από 12.7 95 αίτηση της Ιωάννας Συγγελάκη με 
τα συνημμένα δικαιολογητικά, αποφασίζουμε. 

1. Χορηγούμε στην Ιωάννα Συγγελάκη άδεια ίδρυσης 
και λειτουργίας Μουσικής Σχολής που θα στεγαστεί στο 
κτίριο επί των οδών Σινώπης και Τριπόλεως αρ. 20 ισόγειο 
και Α' όροφος στην Καλλιθέα και θα έχει την επωνυμία 
Μουσική Σχολή Ιωάννας Συγγελάκη. 

2. Η Μουσική Σχολή θα λειτουργήσει τα Τμήματα: 

1. ωδικής 2. αρμονίας 3. πληκτών. 

3. Στην αίθουσα ομαδικής διδασκαλίας δεν επιτρέπεται 
η φοίτηση περοσσοτέρων των δέκα πέντε (15) σπουδα¬ 
στών. 

4. Η άδεια ισχύει από το σχολικό έτος 1995 - 1996. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. ^ 

Αθήνα, 18 Οκτωβρίου 1995 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

- +- 

Αριθ. ΥΠΠΟ/ΔΙΛΑΠ/Γ/4330/63046 (5) 

Χαρακτηρισμός ως ιστορικού διατηρητέου μνημείου και 
έργου τέχνης του αρχοντικού Καντώνη ιδ. Αθ. Βραχλι- 
ώτη, Γ. Βερονίκη, Γ. Πάμπανου, Ασωνίτη και Μ. Κυγι- 
ρίδη, στην οδό Καποδιστρίου 36, στην Πόλη της Κέρ¬ 
κυρας. 

0 ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις. 

α. Του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/ τΑ'/ 
26.7.85. 

β. Του άρθρου 52 του Ν. 5351/1932 «περί Αρχαιοτή¬ 
των», όπως αντικαταστάθηκε με το άρθρο 14 και 17 του 
ΝΔ 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ. Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ. Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92). 

ε. Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 

Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τβ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/ 
28.11.91 Υπουργική Απόφαση .«Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τ ρημάτων και Γ ραφείων της Κε¬ 
ντρικής Υπηρεσίας του ΥΠ. ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 31/30.11.95, αποφασί¬ 
ζουμε. 

Χαρακτηρίζουμε ως ιστορικό διατηρητέο μνημείο και 
έργο τέχνης το αρχοτικό Καντώνη, (1853) ιδιοκτησίας Αθ. 
Βραχλιώτη, Γ. Βερονίκη, Γ. Πάμπανου, Ασωνίτη και Μ. Κυ- 
γιρίδη, στην οδό Καποδιστρίου 36, στην πόλη της Κέρκυ¬ 
ρας, γιατί αποτελεί σημαντικό δείγμα κτιρίου του μεγάλου 
Κερκυραίου αρχιτέκτονα Ιωάννη Χρόνη (1800-1879), που 
το χαρακτηρίζει τόσο η ισορροπία στη διάπλαση του όγκου 
και η καθαρότητα των αρχιτεκτονικών μορφών, όσο και τα 
επιμέρους νεοκλασσικά μορφολογικά στοιχεία, με σαφείς 
αναφορές στην Ιταλική Αναγέννηση, Δηλαδή τα επιμέ¬ 
ρους αρχιτεκτονικά και μορφολογικά στοιχεί προσδίδουν 
στο κτίριο τον χαρακτήρα του έργου τέχνης. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 19 Δεκεμβρίου 1995 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-4- 

Αριθ. ΥΠΠΟ/ΔΙΛΑΠ/Γ/4329/63082 (6) 

Χαρακτηρισμός ως ιστορικού διατηρητέου μνημείου του 
κτιρίου ιδ. Σπ. Μπόντα και Δ. Τεμπονέρα, στην συμ¬ 
βολή των οδών Αγ. Πάντων 3 και Καποδιστρίου, στην 
πόλη της Κέρκυρας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις. 

α. Του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/ τα/ 
26.7.85. 

β. Του άρθρου 52 του Ν. 5351/1932 «περί Αρχαιοτή¬ 
των», όπως αντικαταστάθηκε με το άρθρο 14 και 17 του 
ΝΔ 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ. Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ. Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92). 

ε. Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 


του ιδίου Υπουργείου (ΦΕΚ 210/τβ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/ 
28.11 91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ. ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 31/30.11.95, αποφασί¬ 
ζουμε. 

Χαρακτηρίζουμε ως ιστορικό διατηρητέο μνημείο το 
κτίριο, ιδιοκτησίας Σπ. Μπόντα και Δ. Τεμπονέρα, στην 
συμβολή των οδών Αγ. Πάντων 3 και Καποδιστρίου, στην 
πόλη της Κέρκυρας, γιατί αποτελεί αξιόλογο δείγμα κτι¬ 
ρίου με πλούσια αρχιτεκτονικά στοιχεία, σημαντικό για την 
μελέτη της Ιστορίας της Αρχιτεκτονικής. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 19 Δεκεμβρίου 1995 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-♦- 

Αριθ. ΥΠΠΟ/ΔΙΛΑΠ/Γ/4336/63045 (7) 

Χαρακτηρισμός ως ιστορικού διατηρητέου μνημείου του 
αρχοντικού Γιαλλινά, ιδ. κληρονόμων Γιαλλινά, στην 
οδό Καποδιστρίου 14, στην Κέρκυρα, με ζώνη προστα¬ 
σίας στα όρια ιδιοκτησίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις. 

α. Του Ν. 1558/85 «περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/τα/ 
26 7.85. 

β. Του άρθρου 52 του Ν. 5351/1932 «περί Αρχαιοτή¬ 
των», όπως αντικαταστάθηκε με το άρθρο 14 και 17 του 
ΝΔ 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ. Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ. Του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61 /Α/13,4.92), 

ε. Του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου (ΦΕΚ 210/τβ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ. ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 31/30.11.95, αποφασί¬ 
ζουμε. 

Χαρακτηρίζουμε ως ιστορικό διατηρητέο μνημείο το αρ¬ 
χοντικό Γιαλλινά, ιδιοκτησίας κληρονόμων Γιαλλινά, στον 
οδό Καποδιστρίου 14, στην Κέρκυρα, με ζώνη προστα¬ 
σίας στα όρια ιδιοκτησίας, γιατί αποτελεί χαρακτηριστικό 


δείγμα μεγαλοαστικού σπιτιού Κερκυραϊκής Αρχιτεκτονι¬ 
κής σημαντικό για την μελέτη της ιστορίας της Αρχιτεκτο¬ 
νικής. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 19 Δεκεμβρίου 1995 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



